**KVIETIMAS**

**dalyvauti Tarptautiniame Onos Zabielaitės-Karvelienės**

**jaunųjų vokalistų konkurse**

Vytauto Didžiojo universiteto Muzikos akademija ir A. Baranausko ir A. Vienuolio-Žukausko memorialinis muziejus kviečia Jus 2024 m. balandžio 6 d., šeštadienį, dalyvauti pirmajame Tarptautiniame Onos Zabielaitės-Karvelienės jaunųjų vokalistų konkurse, kuris vyks Kaune, Vytauto Didžiojo universiteto Muzikos akademijos salėje (V. Čepinskio g. 5, Kaunas).

Konkurso dalyviai gali būti tik Lietuvos aukštųjų muzikos mokyklų studentai – Lietuvos Respublikos ir kitų šalių piliečiai. Konkurso dalyvių registracija vykdoma, pildant prie šio kvietimo pateiktą paraiškos formą ir atsiunčiant ją el. p. karveliunamai@gmail.com bei sumokant privalomąją dalyvio įmoką – 35 (trisdešimt penkis) Eur (A. Baranausko ir A. Vienuolio-Žukausko memorialinio muziejaus sąsk. LT06 7182 1000 0213 0192, mokėjimo paskirtis – „Konkurso dalyvio mokestis“). Dalyviai registruojami iki 2024 m. kovo 25 d. arba kol surenkamas Organizacinio komiteto nustatytas maksimalus dalyvių skaičius.

Konkurso metu visi kūriniai atliekami mintinai. Bendra pasirodymo trukmė – iki 15 min.

Kiekvienas konkurso dalyvis privalo pateikti tris vokalinius kūrinius:

- išplėtota lietuvių liaudies daina arba originali lietuvių kompozitoriaus daina,

- XVIII–XXI amžiaus kompozitoriaus arija iš operos (gali būti su arba be rečitatyvo),

- laisvai pasirinktas religinės tematikos kūrinys.

Vokalinius kūrinius Konkurso dalyviai atlieka, akompanuojant fortepijonu (su savo koncertmeisteriu), fonogramos Konkurse nenaudojamos.

Konkurso dalyvis, pateikęs anketą su priedu ir sumokėjęs privalomąją įmoką, ne vėliau kaip per 5 darbo dienas el. paštu gauna registracijos patvirtinimą. Dalyvavimo konkurse išlaidas (kelionės, nakvynės, maitinimo) Konkurso dalyviai apmoka savo lėšomis.

Konkurso dalyvių vertinimo kriterijai ir apdovanojimai bei kitos dalyvavimo sąlygos numatyti Konkurso nuostatuose, kurie pateikiami prie šio kvietimo.

Informacija teikiama el. p. karveliunamai@gmail.com